รบกวนสอบถามมีเลือดปนออกมาเล็กน้อย (น้อยมาก) ลงไปตอนปัสสาวะ ถ่ายได้มาส่วนนึงอีกส่วนลงโถไปเลยมองไม่เห็นอันตรายมั้ยครับลองเบ่งฉี่อีกรอบมองไม่เห็นเลือดแล้วสิ่งที่มันสงสัยเพราะไม่ได้ทำอะไรผิดปกตินอกจากตอนเช้านอนอยู่แล้วปวดฉี่แต่ไม่ยอมลุกไปฉี่แล้วนอนต่อหรือ หรือกินยา sterzar 1mg สำหรับป้องกันผมร่วงทุกวันมาเกือบจะครบ 1ปีแล้ว นอกนั้นไม่น่ามีอะไรผิดปกติจากคนทั่วไปครับรูปครับ
สวัสดีค่ะ อาการปัสสาวะมีเลือดปนออกมาเล็กน้อยดังกล่าวมานั้น อาจจะเกิดจาก การมีท่อปัสสาวะอักเสบหรือติดเชื้อ ซึ่งในเพศชายมักสัมพันธ์กับการติดโรคติดต่อทางเพศสัมพันธ์ต่างๆเช่นหนองในแท้ หนองในเทียม หรืออาจเกิดจากการมีนิ่วในทางเดินปัสสาวะ การมีกระเพาะปัสสาวะอักเสบในเพศชายเกิดได้น้อย หรือเป็นอุบัติเหตุที่ท่อปัสสาวะเช่นเกิดหลังการใส่หรือถอดสายสวนปัสสาวะ เป็นต้นเบื้องต้นพยายามไม่เบ่งหรือไม่กลั้นปัสสาวะนานๆ ดื่มน้ำให้เพียงพอต่อวัน 1-2 ลิตร ถ้าเจ็บปวดร่วมด้วย ควรงดการมีเพศสัมพันธ์ไปก่อน ระวังการกระทบกระแทกที่อวัยวะเพศชายควรรีบไปพบแพทย์ถ้าเจ็บเวลาเบ่งปัสสาวะมาก มีปัสสาวะปนเลือดหรือหนองออกมา มีไข้ร่วมด้วย เพราะอาจเป็นการติดเชื้อที่ควรได้รับยาฆ่าเชื้อและหาสาเหตุที่แน่ชัดต่อไป ยาที่ใช้อยู่ไม่น่าเป็นสาเหตุของการมีเลือดออกผิดปกติในทางเดินปัสสาวะค่ะ